**Zápisnica z rokovania poslancov OcZ dňa 20.4.2018**

**Prítomní :** Podľa prezenčnej listiny

**Program :**

**1. Otvorenie zasadnutia**

**2. Určenie zapisovateľa overovateľov zápisnice**

**3. Voľba návrhovej komisie**

**4. Kontrola uznesení**

**5. Inventarizácia majetku obce za rok 2017**

**6. Správa o čerpaní rozpočtu za rok 2017**

**7. 1. úprava rozpočtu obce na rok 2018**

**8. Správa o postupe výstavby kanalizácie**

**9. Správa HK obce o kontrolnej činnosti**

**10. Plán HK obce na apríl až september 2018**

**11. Rôzne – Diskusia**

**12. Schválenie uznesenia**

**13. Ukončenie rokovania**

**K bodu 1.** Rokovanie poslancov OcZ otvoril starosta obce. Privítal prítomných poslancov a oboznámil ich s programom rokovania. Navrhol zmenu programu zasadnutia a odporučil vylúčiť z rokovania bod č. 5. a 7. Nie sú k dispozícii materiály, pre práceneschopnosť účtovníčky obecného úradu pani Jany Slobodovej.

Starosta nechal o zmene programu zasadnutia OcZ hlasovať.

Poslanci hlasovaním zmenu programu zasadnutia OcZ schválili.

**Program :**

1. Otvorenie zasadnutia

2. Určenie zapisovateľa a overovateľov zápisnice

3. Voľba návrhovej komisie

4. Kontrola uznesení

5. Správa o čerpaní rozpočtu za rok 2017

6. Správa o postupe výstavby kanalizácie

7. Správa HK obce o kontrolnej činnosti

8. Plán HK obce na apríl až september 2018

9. Rôzne – Diskusia

10. Schválenie uznesenia

11. Ukončenie rokovania

Starosta obce konštatoval, že je prítomných 7 poslancov a rokovanie OcZ je uznášania schopné.

Prítomní : Mgr. Ľudmila Húsková, Vladimír Medňanský, Ing. Dana Kolláriková, Ing. Jaroslav Popelka, RNDr. Ladislav Pecho, Ján Brindza, Mgr. Martin Hurtiš.

Prítomná kontrolórka obce Ing. Kamila Topoľská.

Ospravedlnení: Štefan Beňadik, Jaroslav Špeťko

**K bodu 2. Určenie zapisovateľa overovateľov zápisnice**

Za zapisovateľku bola určená Eva Mjartanová

Za overovateľov zápisnice – Vladimír Medňanský

Ing. Jaroslav Popelka

**K bodu 3. Voľba návrhovej komisie**

Poslanci hlasovaním schválili zloženie návrhovej komisie

predseda : Ján Brindza

člen : RNDr. Ladislav Pecho

člen : Mgr. Ľudmila Húsková

**Bolo prijaté uznesenie 1/4/2018 7/0/0**

**K bodu 4. Kontrola uznesení.**

K termínu konania OcZ sú aktuálne uznesenia :

Uznesenie č. 5/2/2018 – nesplnené vzhľadom na práceneschopnosť účtovníčky sa uznesenie nedalo splniť. Nový termín predloženia dokladov k „ Inventarizácii majetku obce za rok 2017” bol určený do 30.6.2018.

**Bolo prijaté uznesenie 2/4/2018 7/0/0**

**K bodu 5. Správa o čerpaní rozpočtu za rok 2017.**

Správa o čerpaní rozpočtu obce bola zverejnená na internetovej stránke obce ako materiál k rokovaniu OcZ. Starosta obce stručne zdôvodnil čerpanie rozpočtu v kapitole príjmov, ktoré boli dosiahnuté vo výške 1. 298 951,- €, čo je plnenie na 105/74 %.

Výdavky kapitálové boli čerpané len na 27,62 % a to z dôvodu, že sa nerealizovali niektoré investičné zámery.

Bežné výdavky boli čerpané vo výške 685 878,- €, čo je čerpanie na 94,76 % . Bilancia rozpočtu obce za rok 2017 je prebytok vo výške 492 475 ,- €. Sú to nakumulované prostriedky aj z minulých období. Starosta konštatoval, že hospodárenie obce za rok 2017 je dobré. Následne otvoril diskusiu k tomuto bodu programu rokovania.

Diskusia :

- V. Medňanský, ako predseda finančnej komisie, hodnotil hospodárenie obce za rok 2017 aj za minulé obdobia pozitívne. Obec hospodári s prebytkom finančných prostriedkov a vytvára predpoklady na realizáciu investičných zámerov v budúcom období.

**Bolo prijaté uznesenie 3/4/2018 7/0/0**

**K bodu 6. Správa o postupe výstavby kanalizácie**

Správu o postupe prác výstavby kanalizácie dostali poslanci pred rokovaním OcZ.

Starosta obce podrobne informoval o postupe výstavby kanalizácie v obci v rámci projektu

„ Aglomerácia Sebedražie ”. Informoval o plánovanom postupe výstavby v najbližšom období, aj o procese schvaľovania zmeny projektu , ktorá sa dotkne ulice Hlavná a Boriny.

Práce aj úhrady za ich vykonanie sú v predstihu. Ulica Cintorínska, Lúčna sú dokončené. Ulica Priehon a Záhrady sa dokončujú.

Priebeh prác je dobrý, po ukončení hlavnej trasy a skončení tlakových skúšok sa budú napájať jednotlivé domácnosti. Práce by mali byť ukončené podľa zmluvy do 15.12.2020.

Postup prác je limitovaný povolením inšpektorátu dopravy , ktorý vydáva povolenia k rozkopávke cesty. V obci pracujú dve pracovné skupiny. Podľa doterajšieho vývoja, práce na hlavnej trase by mali byť dokončené v období august 2018. Potom by sa mohli napájať aj jednotlivé domácnosti.

Oprava cesty Lúčna by sa mala realizovať už v roku 2018. Nakoľko je najviac poškodená, bude opravená v plnej šírke vozovky. Ostatné komunikácie budú opravované v roku 2019.

V súčasnosti prebieha zmena projektu, kde na ulici Hlavná nebude umiestnená prečerpávacia

stanica, čo prinesie finančnú úsporu, ktorá môže byť využitá na inom úseku.

Na základe oficiálnej informácii od HBP a. s., kde listom oznámili ukončenie svojej ťažobnej činnosti v našej obci, požiadal starosta obce o zmenu v projektovej dokumentácie, kde by bolo napojené na novú kanalizáciu aj sídlisko Boriny. Hrozí reálne nebezpečenstvo, že ukončením činnosti Bane Cigeľ je ohrozené odkanalizovanie sídliska Boriny. V súčasnosti to realizuje Baňa svojimi pracovníkmi. Bolo by nerozumné nevyužiť pripojenie sídliska na novobudovanú kanalizáciu obce. Taktiež požaduje aj zmenu pripojenia na pitnú vodu, ktorú zabezpečuje taktiež Baňa Cigeľ. Usiluje sa o pripojenie sídliska Boriny na verejný vodovod.

Starosta obce požiadal aj o odkanalizovanie lokality Dúbravka, kde je plánovaná IBV.

Prvý utorok v mesiaci sa konajú kontrolné dni, kde sa stretávajú zhotovitelia aj projektant stavby odkanalizovania obce. Operatívne sa riešia problémy , ktoré vznikajú počas realizácie prác.

Poslanci sa uvedeného stretnutia môžu tiež zúčastniť a prezentovať svoje postrehy.

Následne otvoril diskusiu k tomuto bodu rokovania.

Diskusia :

- Ing. Popelka požiadal starostu obce aby zabezpečil zasypanie výkopov na ulici Lúčna

jemnejším materiálom. Súčasný stav je nevyhovujúci.

- Mgr. Húsková sa informovala, či aj ulica Priehon bude opravená v plnej šírke?

Starosta obce informoval, že budú opravené len tie časti vozovky ktoré boli poškodené výkopovými prácami. Na ostatné nie sú vyčlenené finančné prostriedky vodárenskej spoločnosti. Projekt odkanalizovania obce je financovaný aj dotáciou z Európskej únie. V podmienkach poskytnutia dotácie je určené v akom rozsahu sa môžu cesty opravovať

z týchto finančných prostriedkov. Uvedené poslanci zobrali na vedomie.

**Bolo prijaté uznesenie 4/4/2018**

**K bodu 7. - Správa HK obce o kontrolnej činnosti**

Správa HK bola zverejnená na obecnej stránke obce, v ktorej informoval o vykonaných kontrolách. Správu poslanci zobrali na vedomie.

**Bolo prijaté uznesenie 5/4/2018**

**K bodu 8. - Plán HK obce na apríl až september 2018**

Novozvolená HK obce Ing. K. Topoľská informovala poslancov o pláne kontrolnej

činnosti , ktorú bude vykonávať v období apríl až september 2018.

Ing. Kolláriková žiadala doplniť do plánu kontrol aj kontrolu verejného obstarávania.

S uvedeným súhlasili všetci prítomní poslanci.

**Bolo prijaté uznesenie 6/4/2018**

**K bodu 9. Rôzne – Diskusia**

**a)** Starosta obce predložil poslancom žiadosť Okresného súdu v Prievidzi o zvolenie prísediacich Okresného súdu na obdobie 2018 – 2022.

Do uvedenej funkcie navrhol troch kandidátov : Ing. Antona Fejfara

Mgr. Evu Babaštovú

JUDr. Jána Chalúpku

Po krátkej diskusii poslanci zvolili všetkých kandidátov na prísediaceho Okresného súdu .

**Bolo prijaté uznesenie 7/42018 6/0/1**

**b)** Starosta obcepredložil poslancom návrh na odpredaj pozemku z vlastníctva obce pre

p. Jozefa Pavlíka. Zámer odpredať pozemok schválili poslanci dňa 13.10.2017 uznesením

č. 15/10/2017. Na cenu za pozemok bol vypracovaný znalecký posudok, ktorý určil cenu

pozemku 395,- €. Povinnosťou kupujúceho je uhradiť aj náklady na vypracovanie znaleckého posudku vo výške 100,- €. Cena za odpredaný pozemok spolu je 495,-€, ktorú uhradí kupujúci

do pokladne OcÚ pri podpise kúpnej zmluvy.

**Bolo prijaté uznesenie 8/4/2018 7/0/0**

**c)** Starosta obce predložil poslancom žiadosť Petra Lakotu a manželky Ing. Ingrid Lakotovej na odkúpenie pozemku z majetku obce, časť parcely C KN č. 3404 označenej na GP

č. 23/2018 – PD ako parcela 3404/5 o výmere 125 mᶟ.

Jedná sa o pozemok, ktorý aj reálne užívajú . S odpredajom pozemku súhlasili poslanciza podmienok stanovených v zákone o majetku obcí.

**Bolo prijaté uznesenie 9/4/2018 7/00**

**d)** Starosta obce informoval poslancov o ponuke zhotovenia magnetky obce, ktorá

by vystihovala dominanty našej obce podľa grafického návrhu Stanislava Kurbela -

spoločnosť Magneticco 3D magnetky.

Grafický návrh mali poslanci k nahliadnutiu. Grafický návrh bol upravený podľa pripomienok poslancov. Zhodli sa na zhotovení magnetiek v počte 500 ks. Náklady na zhotovenie magnetiek budú zahrnuté do rozpočtu obce pri najbližšej úprave rozpočtu.

**Bolo prijaté uznesenie 10/4/2018 7/0/0**

**e)** Starosta obce predložil poslancom žiadosť p. Petra Satinu Hlavná 62 o odkúpenie obecných pozemkov par. č. 3398 – 154 m², 3399 – 155 m², 3425 – 1157 m² a 847/8 o výmere 340 m²

časť o výmere 36 m². Spolu v celkovej výmere 1502 m² v lokalite Dúbravka – Športová.

Diskusia :

- Ing. Kolláriková informovala o skutočnosti, že záujemca o kúpu pozemkov ju kontaktoval.

Navrhla vykonať obhliadku pozemku.

- Starosta obce upozornil na skutočnosť, že na uvedenom pozemku sa nachádza ochranný rigol proti záplavám a hrozí riziko ak by bol zasypaný môže dôjsť k zaplaveniu ostatných domov, ktoré sa tam nachádzajú. Ďalej upozornil na skutočnosť, že ak by bola vôľa predať uvedené pozemky musíme zámer zverejniť a môžu sa prihlásiť aj iní záujemcovia.

- Ján Brindza nesúhlasil z odpredajom uvedených pozemkov, nakoľko v lokalite Dúbravka sa budú odpredávať pozemky na IBV. K uvedenému návrhu sa priklonili všetci poslanci a nesúhlasili s odpredajom pozemkov.

**Bolo prijaté uznesenie 11/4/2018 7/0/0**

**f)** Starosta obce predložil poslancom žiadosť spoločnosti AIR TREND, s. r. o. o prenájom

pozemku v majetku obce, časť parcely C KN č. 2818 o výmere 100 m². Pozemok sa nachádza za ACHP v lokalite Diely za budovami Remixu. Jedná sa o ostatnú plochu vedľa poľnej cesty. Uvedený pozemok bude slúžiť na vybudovanie vysielača pre spoločnosť O2. Ročný prenájom za pozemok by bol cca 2000,- € .

HK obce upozornila na možnosť zahrnúť do nájomnej zmluvy inflačný koeficient. S prenájmom pozemku súhlasili všetci poslanci.

**Bolo prijaté uznesenie 12/4/2018 7/0/0**

**g)** Starosta obce predložil poslancom žiadosť Ing. Stanislava Gatiala, Prievidza, J. Červeňa

644/12 o obstaranie Zmien a doplnkov č. 3 UP obce Sebedražie. Žiadosť spočíva v zmene poľnohospodárskej pôdy na pozemok určený pre stavby na bývanie.

Pán Gatial už predkladal zmenu v UP Zmeny a doplnky č. 2, ale nebola schválená. Obec toto územie neplánuje využívať ako obytnú zónu.

Predsedníčka stavebnej komisie upozornila, že ak by to obec povolila musela by zabezpečiť verejné osvetlenie, vývoz KO a iné veci.

S týmto nesúhlasili poslanci a zamietli vykonať zmeny v UP obce.

**Bolo prijaté uznesenie 13/4/2018 7/0/0**

**h)** Starosta obce informoval poslancov o ukončenom výberovom konaní na „ Kamerový

systém Sebedražie ”. Najvýhodnejšie podmienky ponúkla spoločnosť VJ control s .r. o. ,Jánošíkova 264 Žilina s cenou 12 814,80 € vrátane DPH. Uvedená spoločnosť bude zabezpečovať inštaláciu, montáž kamerového systému. Bude namontovaných 13 kamier, ktoré budú monitorovať obecné priestory. MŠ, ZŠ, OcÚ , Zberný dvor, TJ ihrisko, Požiarna zbrojnica , Kultúrny dom, Cintorín. Kamery budú statické aj otočné.

Základňa sa bude nachádzať v budove OcÚ, kde bude zabezpečená archivácia údajov.

Následne otvoril diskusiu k tomuto bodu rokovania

Diskusia :

Ing. Popelka sa informoval o možnosti v budúcnosti doložiť viacej kamier a či budú rozoznávať šero a kedy bude ukončená inštalácia.

Starosta obce informoval, že technické parametre boli zadané pri výberovom

konaní. Záruka na práce je dohodnutá na 36 mesiacov, na kamery zo zákona 2 roky.

Signál bude prenášaný optickým káblom a šírený vzduchom. Celý kamerový systém by mal byť dokončený v prvom polroku 2018.

Starosta obce upozornil aj na psychologický moment, keď občania budú vedieť o inštalovanom kamerovom systéme, obmedzí to vandalizmus na verejných priestranstvách.

**Bolo prijaté uznesenie 14/4/2018 7/0/0**

**ch)** Starosta obce informoval poslancov o čerpaní dovolenky v období od 11.6.2018 do 3.7.2018. Počas neprítomnosti bude starostu zastupovať zástupca starostu pán Ján. Brindza.

Ďalšie zasadnutie obecného zastupiteľstva sa uskutoční 8.6.2018.

HK obce Ing. Topoľská upozornila, že na tomto zastupiteľstve musí byť schválený záverečný účet obce. Uvedené vzali poslanci na vedomie.

**Bolo prijaté uznesenie 15/4/2018**

**Diskusia – interpelácie poslancov:**

**a)**

- Ing. Kolláriková sa informovala v akom štádiu je príprava ihriska na sídlisku Boriny.

Starosta obce informoval, že bola vyhlásená výzva, spracovaná a podaná žiadosť o dotáciu. Teraz čakáme či budeme úspešní.

**-** Ing. Kollárikováupozornila na potrebu upraviť pieskovisko na sídlisku Boriny.

- Ing. Kolláriková sa informovala v akom stave rozpracovania sú plynové kotolne pre dva bytové domy 496, 495.

Starosta obce informoval, že je rozpracovaná projektová dokumentácia a podaná žiadosť na SPP o schválenie dodávky plynu - palivovka. Po schválení a dopracovaní PD bude začatý výber dodávateľa.

-Ing. Kolláriková upozornila na skutočnosť, že v poslednom období je zvýšená hlučnosť, ktorá sa šíri z areálu spoločnosti Ekosystémy. Občania sa sťažujú, že aj v neskorých

hodinách sa šíri neznesiteľný hluk. Požiadala o nápravu.

Starosta obce prisľúbil jednanie s konateľom spoločnosti, aby ho upozornil na uvedenú skutočnosť a dosiahol nevykonávanie takéhoto druhu prác po 19 hodine. Obecný úrad dostal za úlohu požiadať Úrad verejného zdravotníctva o vykonanie kontrolného merania hladiny hluku v prevádzke spoločnosti Ekosystémy s. r. o . v termíne do 31.5.2018

**Bolo prijaté uznesenie 16/4/2018 7/0/0**

Ďalej sa informovala aké bude využitie areálu Bani Cigeľ, či tam nebudú vznikať podobné prevádzky, ako bude kontrolovaný ich vplyv na životné prostredie, nakoľko sa uvedený objekt nachádza v bezprostrednej blízkosti sídliska Boriny.

Starosta obce informoval, že zatiaľ nemá presné využitie areálu .

-Ing. Kolláriková požiadala o preplatenie nákladov za úpravu predzáhradky bytového domu 510/12 A. Jedná sa o zakúpenie kvetov a okrasných kríkov a tiež o zakúpenie kosačky pre danú bytovku. Ide o obyvateľov bytovky, ktorí si chcú zveľaďovať svoje okolie.

Starosta obce prehlásil, že nie je problém preplatiť uvedené náklady do výšky 100,- eur a zakúpiť kosačku, ktorá bude zverená jednej osobe.

**b).**

Mgr. Hurtiš požiadal o výmenu lavičiek v areáli TJ Baník. Drevené lavičky sú zdevastované. Bolo by vhodné ich vymeniť za plastové. Tie sú praktickejšie - rýchlo obschnú a netreba sa o ne tak starať. Drevené dlho držia vlhkosť a po daždi sa na nich nedá sedieť.

Starosta obce požiadal rozplánovať umiestnenie nových lavičiek. Športová a stavebná komisia dostali za úlohu  predložiť požadovaný počet a plán umiestnenia lavičiek.

**Bolo prijaté uznesenie 17/4/2018 7/0/0**

**c).**

V. Medňanský sa informoval kedy budú realizované prechody pre chodcov a oprava

zábradlia oproti budove OcÚ.

Starosta obce informoval, že prechody pre chodcov sa budú realizovať po dobudovaní kanalizácie a oprave ciest. Už máme na ich umiestnenie vypracovaný projekt. O opravu zvodidiel sme už písomne požiadali TSK – Správa ciest Trenčín. Zatiaľ závada nebola odstránená. Budeme  urgovať opravu zábradlia tak, aby na uvedenom mieste nevznikol nejaký úraz.

**d)**. Starosta obce informoval poslancov o umiestnení troch kontajnerov na zber tetrapakov, čo prispeje k lepšej separácii komunálneho odpadu.

**e).**

Ing. Kolláriková sa informovala, ako sa postupuje pri náhradnej výsadbe, ktorá je určená pri súhlase na výrub drevín.

Starosta obce informoval, že náhradná výsadba je určená v rozhodnutí o schválení výrubu. Komisia životného prostredia to podľa potreby môže skontrolovať.

**K bodu 10. - Schválenie uznesenia**

Starosta obce vyzval predsedu návrhovej komisie Jána Brindzu, aby prečítal prijaté uznesenia. K prijatým uzneseniam neboli prítomnými poslancami OcZ vznesené žiadne námietky ani výhrady.

Uznesenia boli schválené všetkými prítomnými poslancami OcZ.

**11. Ukončenie rokovania**

Starosta obce po vyčerpaní všetkých bodov programu poďakoval prítomným poslancom za účasť a zasadnutie obecného zastupiteľstva ukončil.

V Sebedraží dňa 20.4.2018

Zapísala Eva Mjartanová

S obsahom zápisnice súhlasím

za overovateľov zápisnice :

Ing. Jaroslav Popelka ........................................

Vladimír Medňanský ........................................

**Ing. Peter Juríček**

starosta obce

.